15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 196 της 7/26 Μαρτ. 1969 (ΦΕΚ Α΄ 53) Περί καθορισμού καθηκόντων Επισκεπτριών Αδελφών. Έχοντες υπ’ όψιν: 1.Τα άρθρ. 3 και 32 του υπ’ αριθ. 683/1948 Ν.Δ/τος «περί Διπλωματούχων Αδελφών Νοσοκόμων και Επισκεπτριών». 2.Την υπ’ αριθ. 120/1969 γνώμην του Συμβουλίου της Επικρατείας, προτάσει του Ημετέρου επί των Κοινωνικών Υπηρεσιών Υπουργού, απεφασίσμεν και διατάσσομεν: Οργανισμοί, Υπηρεσίαι, Ιδρύματα, Τρόπος εργασίας Άρθρ.1.-1.Αι Υπηρεσίαι, τα Ιδρύματα και οι Οργανισμοί, εις τους οποίους υπηρετεί η Επισκέπτρια αδελφή είναι ιδία οι κάτωθι: α.Οργανισμοί αποσκοπούντες εις την πρόληψιν ασθενειών και την προαγωγήν της υγείας. β.Υγειονομικαί εν γένει Υπηρεσίαι Δημοσίας και Κοινωνικής Υγιεινής ήτοι Κέντρα Κοινωνικής Πολιτικής, Πολυϊατρεία, Κέντρα Υγείας, Αγροτικά Ιατρεία, Υγειονομικοί Σταθμοί. γ.Υπηρεσίαι Προστασίας Μητρότητος και Παιδιού Βρεφικής νηπιακής και προσχολικής ηλικίας. δ.Σχολική υγιεινή. ε.Υγιεινή Εργασίας (Βιομηχανική Υγιεινή). ς.Ιατροκοινωνικαί Υπηρεσίαι Νοσηλευτικών Ιδρυμάτων. ζ.Ιατρεία: α)Αντιφυματικού, Αντιαφροδισιακού, Αντικαρκινικού και Αντιτραχωματικού Αγώνος. β)Ψυχικής Υγιεινής. γ)Ελέγχου λοιμωδών νόσων, ατυχημάτων εν γένει και επαγγελματικών νόσων. 2.Η Επισκέπτρια Αδελφή υπηρετούσα εις τους εν τη παρ. 1 του παρόντος άρθρου καθοριζομένους Οργανισμούς, Ιδρύματα και Υπηρεσίας, εργάζεται αφ’ ενός μεν εν τοις ιατρείοις ή συμβουλευτικοίς σταθμοίς αυτών, εφ’ όσον λειτουργούν τοιούτοι, και αφ’ ετέρου επισκεπτομένη κατ’ οίκον τα παρακολουθούμενα άτομα και τας οικογενείας αυτών. Καθήκοντα, υποχρεώσεις Άρθρ.2.-1.Η Επισκέπτρια αδελφή έχει τα κάτωθι καθήκοντα και υποχρεώσεις: α.Εκτελεί επί τόπου υγιεινολογικάς, επιδημιολογικάς και ιατροκοινωνικάς διερευνήσεις. β.Ανιχνεύει και επιμελείται των πασχόντων εκ λοιμωδών ή κοινωνικών νόσων, εκ νόσων φθοράς ή κληρονομικών τοιούτων ως και των ατόμων εν γένει των χρηζόντων ιατρικής παρακολουθήσεως εις τους οποίους: α)Ερμηνεύει την ανάγκην εξετάσεώς των παρά Ιατρού. β)Καθοδηγεί καταλλήλως και γ)Επεξηγεί τας εντολάς του παρακολουθούντος την περίπτωσιν ιατρού. γ.Διαφωτίζει τα άτομα, τας οικογενείας και τας ομάδας ατόμων ως προς την υγιεινήν διαβίωσιν. δ.Εκτελεί προφυλακτικούς εμβολιασμούς κατόπιν εντολής του Ιατρού. ε.Επιδεικνύει τον τρόπον εκτελέσεως απλών νοσηλειών με σκοπόν να διδάξη εις τα άτομα τον τρόπον εκτελέσεως αυτών. ς.Επιλαμβάνεται των προβλημάτων των εχόντων σχέσιν με την υγείαν, την μορφωτικήν, επαγγελματικήν και κοινωνικήν κατάστασιν των οικογενειών τας οποίας παρακολουθεί ως κάτωθι: α)Βοηθεί δια την επίλυσίν των δι’ ατομικών διαβημάτων. β)Συμβουλεύει τους ενδιαφερομένους δια να αντιμετωπίσουν δι’ ιδίων μέσων και προσπαθειών τα προβλήματά των εάν τούτο είναι δυνατόν και γ)Παραπέμπει τα άτομα, εάν ενδείκνυται, εις τα ανάλογα Ιδρύματα ή υπηρεσίας υγιεινής ή Κοινωνικής Προνοίας. 2.Απαγορεύεται εις την επισκέπτριαν αδελφήν να επηρεάζη τα άτομα και τας οικογενείας ως προς την εκλογήν ιατρού και οφείλει να συνεργάζηται μετ’ αυτού δια την ορθήν εκτέλεσιν των εντολών του. Κανονισμός καθηκόντων επισκεπτριών  αδελφών Άρθρ.3.-Δι’ αποφάσεως του επί των Κοινωνικών Υπηρεσιών Υπηρεσιών Υπουργού, δημοσιευθησομένης εις την Εφημερίδα της Κυβερνήσεως κυρωθήσηται ο Κανονισμός Επισκεπτριών Αδελφών εις ον ορισθήσονται επί το λεπτομερέστερον και ειδικώτερον άπαντα τα καθήκοντα, αι υποχρεώσεις και αι ενέργειαι εν γένει των επισκεπτριών αδελφών των υπηρετουσών εις πολυδυνάμους ή γενικευμένας υπηρεσίας ή εις ειδικάς τοιαύτας ως και αι τοιαύται της Προϊσταμένης επισκεπτρίας αδελφής. Εις εκτέλεσιν της άνω διατάξεις εξεδόθη η υπ’ αριθ. Φ. Γ6 9242 της 9 Ιουν./5 Αυγ. 1969 απόφ. Υπ. Κοινωνικών Υπηρεσιών (ΦΕΚ Β΄ 495) «περί εγκρίσεως του Κανονισμού Καθηκόντων Επισκεπτριών Αδελφών». Εις τον αυτόν επί των Κοινωνικών Υπηρεσιών Υπουργόν, ανατέθεμεν την δημοσίευσιν και εκτέλεσιν του παρόντος. (Αντί της σελ. 640,01(α) Σελ. 640,01(β) Τεύχος 476-Σελ. 117 Νοσοκόμοι 34.Ζ.κ.15